CELEX: 62010TN0537
Language: fi
Date: 2010-11-26 00:00:00
Title: Asia T-537/10: Kanne 26.11.2010 — Adamowski v. SMHV — Fagumit (FAGUMIT)

29.1.2011   
            
            
               FI
            
            
               Euroopan unionin virallinen lehti
            
            
               C 30/46
            
         Kanne 26.11.2010 — Adamowski v. SMHV — Fagumit (FAGUMIT)
   (Asia T-537/10)
   ()
   2011/C 30/84
   Kannekirjelmän kieli: saksa
   
      Asianosaiset
   
   
      Kantaja: Ursula Adamowski (Hampuri, Saksa) (edustaja: asianajaja D. von Schultz)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Fabryka Węży Gumowych i Tworzyw Sztucznych Fagumit Sp. z o.o. (Wolbrom, Puola)
   
      Vaatimukset
   
   
               —
            
            
               Sisämarkkinoiden harmonisointiviraston (tavaramerkit ja mallit) ensimmäisen valituslautakunnan asiassa R 1002/2009-1 3.9.2010 tekemä päätös on kumottava
            
         
               —
            
            
               yhteisön tavaramerkin nro 3005980 mitättömäksi julistamista koskeva vaatimus on hylättävä
            
         
               —
            
            
               SMHV on velvoitettava korvaamaan mitättömyysmenettelystä ja valitusmenettelystä aiheutuneet ja tästä oikeudenkäynnistä aiheutuvat oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Rekisteröity yhteisön tavaramerkki, jonka mitättömäksi julistamista on vaadittu: Sanaosan ”FAGUMIT” sisältävä kuviomerkki luokkiin 12 ja 17 kuuluvia tavaroita varten
   
      Yhteisön tavaramerkin haltija: Kantaja
   
      Yhteisön tavaramerkin mitättömäksi julistamista koskevan vaatimuksen esittäjä: Fabryka Węży Gumowych i Tworzyw Sztucznych Fagumit Sp. z o.o.
   
      Mitättömäksi julistamista koskevan vaatimuksen esittäjän tavaramerkkioikeus: Sanaosan ”FAGUMIT” sisältävä kansallinen kuviomerkki luokkaan 17 kuuluvia tavaroita varten
   
      Mitättömyysosaston ratkaisu: Mitättömäksi julistamista koskevan vaatimuksen hylkääminen
   
      Valituslautakunnan ratkaisu: Valituksen hyväksyminen ja tavaramerkin julistaminen mitättömäksi
   
      Kanneperusteet: Asetuksen (EY) N:o 207/2009 (1) 53 artiklan 1 kohdan c alakohtaa luettuna yhdessä 8 artiklan 4 kohdan kanssa on rikottu, koska vastapuoli valituslautakunnassa ei ole esittänyt oikeudellisesti päteviä todisteita, joista kävisi ilmi liiketunnuksen ”FAGUMIT” tosiasiallinen käyttö; asetuksen (EY) N:o 207/2009 53 artiklan 1 kohdan b alakohtaa luettuna yhdessä 8 artiklan 3 kohdan kanssa on rikottu, koska vastapuoli valituslautakunnassa on pätevällä tavalla ilmaissut suostumuksensa nimitystä ”FAGUMIT” koskevien tavaramerkkioikeuksien rekisteröintiin, ja asetuksen (EY) N:o 207/2009 52 artiklan 1 kohdan b alakohtaa on rikottu, koska kantajan ei voida osoittaa toimineen vilpillisessä mielessä sillä hetkellä, kun hän jätti riidanalaisen tavaramerkin rekisteröintiä koskevan hakemuksen.
   
      (1)  Yhteisön tavaramerkistä 26.2.2009 annettu neuvoston asetus (EY) N:o 207/2009 (EUVL 2009, L 78, s. 1).